**Szülői tájékoztató a beiratkozásról**

TISZTELT SZÜLŐ/ TÖRVÉNYES KÉPVISELŐ!

A 2025/2026. tanítási évre történő általános iskolai beiratkozás során személyesen kell megjelenni és beíratni iskolaköteles gyermekét az intézményünkbe. Az általános iskola első évfolyamára történő jelentkezésének elektronikus, online formájára 2025. március 19-től nyílik meg az informatikai lehetőség az Önök részére a KRÉTA rendszer felületén, mely április 11-én 18 óráig lesz elérhető:

<https://eugyintezes.e-kreta.hu/kezdolap>

[Szülői tájékoztató](https://www.gardonyi.bp13.hu/data/cms/page/files/301/B%C3%81I_Sz%C3%BCl%C5%91i%20t%C3%A1j%C3%A9koztat%C3%B3_2024_kicsi.pdf)

Az e-Ügyintézés „Beiratkozás Általános Iskolába (BÁI)” felület április 11-én 18 óráig van nyitva. Javasoljuk, hogy éljenek az online lehetőséggel, amely nemcsak biztonságos, hanem kényelmesebb is az Önök számára.

**A személyes megjelenés a beiratkozás napján kötelező az eredeti dokumentumok bemutatása érdekében.**

A személyes beiratkozás, megjelenés rendje:

április 10-én, csütörtökön 8 órától 19:00 óráig

április 11-én, pénteken 8 órától 19:00 óráig

A beiratkozási eljárás során Önnek nyilatkoznia kell arról, hogy gyermeke számára hit- és erkölcstan vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében.